শব্দের চেয়ে দ্রুতগতিতে বিমান চড়ার আগ্রহী যাত্রী আছেন অনেক৷ সেই চাহিদা মেটাতে নাসা এবার এমন বিমান তৈরি করতে চায় যেটা দ্রুতগতিতে যাওয়ার পাশাপাশি শব্দ করবে কনকর্ডের চেয়ে অনেক কম৷ বিমানটি দেখতে কেমন হবে শিল্পীর চোখ দিয়ে তার একটি ধারণা দেয়ার চেষ্টা করেছে নাসা (উপরের ছবি)৷ তবে আসল বিমানের নকশা কে করবে তা ঠিক করতে নির্মাতাদের কাছ থেকে নকশা চাওয়া হয়েছিল৷ এর মধ্যে লকহিড মার্টিনকে বেছে নিয়েছে নাসা৷